**Na temelju članka 20a Zakona o radu Federacije BiH („Službene novine FBiH“ broj 26/16 i 89/18) i članka 73. Zakona o visokom obrazovanju u Hercegovačko - neretvanskoj županiji („Narodne novine Hercegovačko-neretvanske županije“, br: 4/12), Sveučilište u Mostaru raspisuje**

**JAVNI NATJEČAJ**

**za zasnivanja radnog odnosa na određeno vrijeme na Sveučilištu u Mostaru za potrebe Agronomskog i prehrambeno-tehnološkog fakulteta**

1. **Docent za znanstveno područje biotehničke znanosti, znanstveno polje prehrambena tehnologija, znanstvena grana inženjerstvo – 1 (jedan) izvršitelj**

**Opis poslova:** Nastavnici u znanstveno-nastavnom zvanju docenta pored poslova predviđenih nastavnim planom i programom studija ustrojavaju, organiziraju, koordiniraju i izvode nastavu i druge oblike nastavnog rada iz predmeta koji spadaju u znanstveno polje ili granu za koju su izabrani i na koje su raspoređeni nastavnim planom i programom; obavljaju poslove konzultacija/savjetovanja i mentorstva studenata na preddiplomskom, diplomskom i poslijediplomskom studiju; vode evidenciju o nazočnosti na nastavi, održanim ispitima i ostvarenom uspjehu; sudjeluju u radu Znanstveno-nastavnog vijeća i Povjerenstava Fakulteta; sudjeluje u radu katedre; organiziraju i sudjeluju u znanstveno-istraživačkom radu u cilju vlastitog razvoja i unapređenja, znanstveno-obrazovnog dostignuća Fakulteta, kao i znanosti općenito; obavljaju znanstveno–istraživački i stručni rad za tržište koje izvodi Fakultet; rade na vlastitom usavršavanju prateći razvoj znanstvene discipline i struke te pedagoške teorije i prakse; prate, usmjeravaju i upućuju asistente u nastavni, znanstveno-istraživački i stručni rad i obavljaju i druge poslove utvrđene Zakonom i drugim propisima, kao i po nalogu Znanstveno-nastavnog vijeća, Dekana i prodekana iz njihove nadležnosti.

**Opći uvjeti:**

a) da je osoba državljanin BiH;

b) da ima navršenih 18 godina života;

c) da se protiv osobe ne vodi kazneni postupak;

d) da osoba ima opću zdravstvenu sposobnost,

e) da osoba nije obuhvaćena odredbom članka IX. stavka 1. Ustava Bosne i Hercegovine.

**Posebni uvjeti:**

Pored općih uvjeta, kandidati moraju ispunjavati i sljedeće posebne uvjete:

* Znanstveni stupanj doktora znanosti u danom području,
* Izvršen izbor u znanstveno nastavno zvanje docent za znanstveno područje biotehničke znanosti, znanstveno polje prehrambena tehnologija, znanstvena grana inženjerstvo
* aktivno znanje engleskog jezika.

Uz potpisanu prijavu na natječaj s obveznom naznakom, kandidati su dužni dostaviti:

* životopis, adresu i kontakt telefon;
* izvod iz matične knjige rođenih,
* uvjerenje o državljanstvu (ne starije od 6 mjeseci),
* dokaz da se protiv kandidata ne vodi kazneni postupak,
* ovjerenu izjavu da se na kandidata ne odnosi članak IX.1. Ustava BiH,
* diplomu o stečenom stupnju doktora znanosti,
* dokaz o poznavanju engleskog jezika,
* dokaz o izvršenom izboru u znanstveno-nastavno zvanje docent znanstveno područje biotehničke znanosti, znanstveno polje prehrambena tehnologija, znanstvena grana inženjerstvo.

Uvjerenje o zdravstvenoj sposobnosti dostavlja kandidat koji bude izabran prije zaključivanja ugovora o radu. Svi dokumenti koji služe kao dokaz o ispunjavanju uvjeta, dostavljaju se kao original ili ovjerena preslika.

Rok za dostavljanje prijava je 8 dana od dana objavljivanja.

Nepotpune, nepravodobne i neuredne prijave neće se uzeti u razmatranje.

S kandidatima koji ispunjavaju formalne uvjete iz natječaja provest će se intervju. Kandidat koji nije pristupio intervjuu, smatrat će se da je povukao prijavu na natječaj.

Javni natječaj objavit će se u dnevnim novinama “Večernji list” i na web-stranici Sveučilišta u Mostaru www.sum.ba.

Prijavu s traženim dokumentima treba dostaviti osobno ili preporučeno poštom na adresu:

 “**Trg hrvatskih velikana 1**

 **88 000 Mostar**

 /Prijava na natječajzazasnivanje radnog odnosa – NE OTVARATI/“

Rektor

prof. dr. sc. Zoran Tomić, v.r.